ผู้ว่าฯ สุราษฎร์ธานี นำทุกภาคส่วน ทำบุญตักบาตร เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ประจำปี พ.ศ.2562
วันนี้ (3 มิ.ย.62) เวลา 06.30 น. ณ บริเวณริมเขื่อนแม่น้ำตาปี อำเภอเมือง จังหวัดสุราษฎร์ธานี นายวิชวุทย์ จินโต ผู้ว่าราชการจังหวัดสุราษฎร์ธานี เป็นประธานพิธีทำบุญตักบาตรถวายเป็นพระราชกุศล และพิธีปล่อยพันธุ์สัตว์น้ำ เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ประจำปี พ.ศ.2562 พร้อมด้วยนางอุรสา จินโต แม่บ้านมหาดไทยจังหวัดสุราษฎร์ธานี ข้าราชการ ทหาร ตำรวจ เจ้าหน้าที่/บุคลากรภาครัฐ ภาคเอกชน นักเรียน นักศึกษา กลุ่มพลังมวลชน จิตอาสาเราทำความดีด้วยหัวใจ และประชาชนทุกภาคส่วน ร่วมพิธีดังกล่าว                        ในการนี้ เมื่อวันที่ 21 พฤษภาคม 2562 โดยมีปลัดสำนักนายกรัฐมนตรีเป็นประธาน ได้มีมติเห็นชอบการจัดกิจกรรมเนื่องโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ประจำปี พ.ศ.2562 ในวันจันทร์ที่ 3 มิถุนายน 2562 ทั้งในส่วนกลางและส่วนภูมิภาค  ซึ่งในส่วนของจังหวัดสุราษฎร์ธานีกำหนดจัดกิจกรรมดังกล่าว ประกอบด้วย หลังจากเสร็จพิธีทำบุญตักบาตร, พิธีลงนามถวายพระพรชัยมงคล เวลา 09.00 น. ณ หอประชุมครูลำยอง โรงเรียนสุราษฎร์ธานี , กิจกรรม “จิตอาสาพัฒนา คู คลอง”  เวลา 13.00 น. ณ บึงขุนทะเล อ.เมืองเมืองสุราษฎร์ธานี และพิธีถวายเครื่องราชสักการะและพิธีจุดเทียนถวายพระพรชัยมงคล เวลา 17.30 น. ณ บริเวณสนามหน้าศาลากลางจังหวัดสุราษฎร์ธานี